Nog vier ‘renosterstropers’ vasFoto: Reint Dykema Kol. Ronel Otto, woordvoerder van die polisie, het gesê ŉ veiligheidswag het onraad vermoed en die vier mans voorgekeer. “’n Veiligheidswag by die Oos-hek-kontrolepunt het twee mans in ŉ Volvo voorgekeer en hulle gevra om die motor te deursoek, maar hulle het verskeie verskonings gehad oor hoekom die motor nie deursoek mag word nie.” Volgens Otto het die veiligheidswag hulp ontbied en ŉ veldwagter wat in die area was het ook kom bystaan. Die motor is deursoek en twee mans is in die kattebak gevind. Die polisie is ontbied. “’n 3.75-jaggeweer, ŉ knaldemper, ammunisie, jagmesse en ŉ byl is ook in die motor gevind,” het Otto gesê Die vier mans is in hegtenis geneem en sal Maandag in die Hoedspruit-landdroshof verskyn op aanklag van sameswering om renosters te stroop en die onwettige besit van ŉ vuurwapen en ammunisie. Die polisie in Limpopo het Dinsdag ook vier mans in hegtenis geneem vir renosterstropery. Dié mans was glo ŉ renoster op ŉ plaas in Lephalale (Ellisras) stroop.